CELEX: 62013CN0433
Language: hr
Date: 2013-07-31 00:00:00
Title: Predmet C-433/13: Tužba podnesena 31. srpnja 2013. — Europska komisija/Slovačka Republika

16.11.2013   
            
            
               HR
            
            
               Službeni list Europske unije
            
            
               C 336/6
            
         Tužba podnesena 31. srpnja 2013. — Europska komisija/Slovačka Republika
   (Predmet C-433/13)
   2013/C 336/15
   Jezik postupka: slovački
   
      Stranke
   
   
      Tužitelj: Europska komisija (zastupnici: A. Tokár i F. Schatz, agenti)
   
      Tuženik: Slovačka Republika
   
      Tužbeni zahtjev
   
   Europska komisija traži od Suda da:
   
               —
            
            
               utvrdi da je Slovačka Republika, odbivši priznati pravo na doplatak za tuđu pomoć i njegu, doplatak za pomoć i doplatak za naknadu povećanih troškova, predviđene Zakonom br. 447/2008 Z.z., korisnicima koji borave u drugoj državi članici, povrijedila obveze koje proizlaze iz članka 48. Ugovora o funkcioniranju Europske Unije i članaka 7. i 21. Uredbe (EZ) br. 883/2004 Europskog Parlamenta i Vijeća od 29. travnja 2004. o koordinaciji sustava socijalne sigurnosti (1);
            
         
               —
            
            
               naloži Slovačkoj Republici snošenje troškova.
            
         
      Tužbeni razlozi i glavni argumenti
   
   Komisija tvrdi da su doplatak za tuđu pomoć i njegu, doplatak za pomoć i doplatak za naknadu povećanih troškova, predviđeni Zakonom br. 447/2008 Z.z, davanja za slučaj bolesti u smislu članka 3. stavka 1. točke a) Uredbe br. 883/2004, koja moraju također biti isplaćena korisnicima koji ne borave u državi članici u pitanju (u konkretnom slučaju, Slovačkoj Republici). Nacionalni propis ne smije stoga ograničavati pravo korisnika koji ne borave u Slovačkoj Republici da primaju navedene doplatke. Slovački zakon, koji predviđa takvo ograničenje, stoga je protivan članku 48. UFEU-a i člancima 7. i 21. Uredbe (EZ) br. 883/2004.
   
      (1)  SL L 166, str. 1. (SL, posebno izdanje na hrvatskom jeziku, poglavlje 5., svezak 3., str. 160.)